Antillen Kecil

**Antillen Kecil** (; ; Bahasa Papiamento: *Antias Menor*; ) adalah sekumpulan pulau di Laut Caribbean. Sebilangan besar membentuk sebuah lengkok kepulauan gunung berapi yang panjang di antara Antillen Besar di barat laut dengan benua Amerika Selatan. Pulau-pulau membentuk sempadan timur Laut Caribbean dengan Lautan Atlantik. Bersama-sama, Antillen Kecil Besar membentuk Antillen (atau Caribbean dalam definisi teringkas). Apabila digabungkan dengan Kepulauan Lucayan, ketiga-tiganya dikenali sebagai Hindia Barat. 

## Geografi
Pulau-pulau di Antillen Kecil dibahagikan kepada tiga kumpulan: Kepulauan Windward di selatan, Kepulauan Leeward di utara, dan Antillen Leeward di barat. 

Kepulauan Windward disebut sebegitu kerana kawasan itu ialah kawasan hadap angin bagi kapal layar yang tiba di Dunia Baru berbanding Kepulauan Leeward; angin pasat lazim bertiup ke timur ke barat. Arus dan angin trans-Atlantik yang menyediakan laluan terpantas di lautan membawa kapal-kapal tersebut ke garis pemisah kasar antara Kepulauan Windward dan Leeward. 

Antillen Leeward terdiri dari pulau-pulau ABC Belanda yang terletak tidak jauh dari pantai Venezuela serta sekumpulan pulau-pulau Venezuela. 

## Pembentukan geologi
Antillen Kecil lebih kurang bertepatan dengan tebing luar Plat Caribbean. Sebilangan besar pulau terbentuk akibat pembenaman kerak lautan dari Plat Atlantik di bawah Plat Caribbean di zon subduksi Antillen Kecil. Proses ini berterusan dan membawa kepada bukan sahaja pembentukan banyak pulau, tetapi juga aktiviti gunung berapi dan gempa bumi di kawasan ini. Pulau-pulau di sepanjang pantai Amerika Selatan lazimnya merupakan hasil interaksi Plat Amerika Selatan dan Plat Caribbean yang lazimnya ialah jenis jurus-gelincir, tetapi merangkumi komponen pemampatan. 

Secara geologi, lengkok pulau Antillen Kecil membentang dari Grenada di selatan hingga Anguilla di utara. Kepulauan Virgin dan Pulau Sombrero secara geologi merupakan sebahagian dari Antillen Besar, sementara Trinidad adalah sebahagian dari Amerika Selatan dan Tobago adalah baki lengkok pulau yang terpisah. Antillen Leeward juga merupakan lengkok pulau yang terpisah, yang menghampiri Amerika Selatan. 

## Pembahagian politik
Antillen Kecil terbahagi kepada lapan negara berdaulat dan banyak negara tanggungan dan tak berdaulat (yang berkaitan secara politik dengan Inggeris, Perancis, Belanda, dan Amerika Syarikat). Lebih sepertiga daripada jumlah kawasan dan populasi Antillen Kecil terletak di Trinidad dan Tobago, sebuah negara berdaulat yang terdiri dari dua pulau paling selatan di Kepulauan Windward. 

### Negara berdaulat

### Negeri dan wilayah tak berdaulat

Beberapa pulau di sepanjang pantai utara Venezuela dan secara politik bahagian negara itu juga kadang-kadang dianggap sebagai sebahagian daripada Antilles Kecil. Pulau-pulau ini disenaraikan dalam bahagian di bawah. 

## Kepulauan
Pulau-pulau Antillen Kecil utama adalah seperti di bawah (dari utara ke selatan ke barat): 

### Kepulauan Leeward

* Kepulauan Virgin 
** St. Thomas (AS) 
** St. John (AS) 
** St. Croix (AS) 
** Pulau Water (AS) 
** Tortola (UK) 
** Virgin Gorda (UK) 
** Anegada (UK) 
** Jost Van Dyke (UK) 
* Anguilla (UK) 
* Saint Martin (Perancis) / Sint Maarten (Belanda) 
* Saint Barthélemy (Perancis) 
* Saba (Belanda ) 
* Sint Eustatius (Belanda) 
* Saint Kitts (St. Kitts dan Nevis) 
* Nevis (St. Kitts dan Nevis) 
* Barbuda (Antigua dan Barbuda) 
* Antigua (Antigua dan Barbuda) 
** Redonda (Antigua dan Barbuda, tidak berpenghuni) 
* Montserrat (UK) 
* Basse-Terre dan Grande-Terre (sering digabungkan sebagai Guadeloupe) (Perancis) 
** La Désirade (kebergantungan Guadeloupe) (Perancis) 
** Marie-Galante (kebergantungan Guadeloupe) (Perancis) 
** Kepulauan Îles des Saintes (kebergantungan Guadeloupe) (Perancis) 
* Dominica 

### Kepulauan Windward

* Martinique (Perancis) 
* Saint Lucia 
* Barbados (Barbados adalah pulau benua yang dijumpai  di timur rantai Windward)    
* Saint Vincent (St. Vincent dan Kepulauan Grenadine) 
* Kepulauan Grenadine (St. Vincent dan Kepulauan Grenadine) 
* Carriacou dan Petite Martinique (Grenada) 
* Grenada (Grenada) 
* Tobago 
* Trinidad (Kadang-kadang dianggap sebagai sebahagian daripada Kepulauan Windward. Pulau-pulau adalah pulau paling selatan di wilayah Caribbean.) 

### Antillen Leeward

Kepulauan di utara pantai Venezuela (dari barat ke timur): 

* Aruba (Belanda) 
* Curaçao (Belanda) 
* Bonaire (Belanda) 
* Kebergantungan Persekutuan Venezuela (Venezuela) 
** Kepulauan Los Monjes 
** Pulau La Tortuga 
** Pulau La Sola 
** Kepulauan Los Testigos 
** Kepulauan Los Frailes 
** Pulau Patos 
** Kepulauan Los Roques 
** Pulau Blanquilla 
** Kepulauan Los Hermanos 
** Pulau Orchila 
** Kepulauan Las Aves 
** Pulau Aves 
* Nueva Esparta (Venezuela) 
** Pulau Margarita 
** Coche 
** Cubagua 

## Lihat juga

* Antillen Besar 
* Kepulauan Lucayan 

## Rujukan

## Rujukan

* Rogonzinski, Jan. *A Brief History of the Caribbean.* New York: Facts on File, 1992. 

## Pautan luaran

* The Lesser Antilles Island Arc: Structure And Geogynamic Evolution